Az MSZP holnap úgy fog figyelni, mint még soha
Az MSZP kedden újra megpróbálja benyújtani a Nemzeti Választási Irodánál a vasárnapi zárva tartásról szóló népszavazási kérdését - jelentette be Lukács Zoltán, a párt alelnöke. Hogy elkerüljék a múltkori fiaskót, holnap többen, kamerákkal, fényképezõgépekkel felszerelkezve mennek a Nemzeti Választási Irodához.
Lukács Zoltán azt mondta, a Kúria kedden dönt arról, átengedi-e az elõtte fekvõ, a vasárnapi zárva tartásról szóló népszavazási kérdést. A politikus szerint kérdés, amelynek benyújtásával legutóbb megelõzték az MSZP-t, nem a vasárnapi zárva tartás eltörlésérõl szól, "teljesen értelmetlen" és csak "azért lett feltéve, hogy idõt lehessen húzni" vele.

Az alelnök kijelentette, meglepõdnének, ha a Kúria átengedné azt, mert az egyrészrõl hibás, másrészrõl pedig nem felel meg a törvényi elõírásoknak. Ha a kérdést megsemmisítik, akkor újra megnyílik a lehetõség arra, hogy a Nemzeti Választási Irodához lehessen fordulni, amire az MSZP készen áll - mondta.

Lukács Zoltán azt is mondta, tanultak az elmúlt idõszakból, kedden többen lesznek, kamerákkal, fényképezõgépekkel és "megfigyelõkkel" mennek a Nemzeti Választási Irodához.

 Azt üzente: "meg lehet próbálni természetesen megint ellehetetleníteni a népszavazási intézményt, de biztosak lehetnek abban, hogy mi is ott leszünk és egészen pontosan dokumentálni fogjuk, hogy mi történik". Hangsúlyozta, addig nem adják fel, amíg az emberek nem mondhatnak véleményt az ügyrõl. Kiemelte, hogy

a zárva tartásról szóló jogszabálynak a mai napig 68-70 százalékos az elutasítottsága.

Az alelnök arról is beszélt, tudják, hogy "megint készülnek arra, hogy ellehetetlenítsék ezt a lehetõséget", mert "láttuk, hogy mire képes" a Nemzeti Választási Iroda és a Nemzeti Választási Bizottság. A kockás ingben érkezõ politikus azt is bejelentette, hogy pártjuk egyetért az oktatási dolgozók követeléseivel. Az eseményt követõen nem sokkal a szocialista frakció közel másfél tucat tagja kockás ingben állt ki a Parlament fõlépcsõjére, a sajtó kamerái elé.